**МУНИЦИПАЛЬНОЕ КАЗЕННОЕ ОБЩЕОБРАЗОВАТЕЛЬНОЕ УЧРЕЖДЕНИЕ**

**«ПИЛИГСКАЯ СРЕДНЯЯ ОБЩЕОБРАЗОВАТЕЛЬНАЯ ШКОЛА»**

**ТАБАСАРАНСКОГО РАЙОНА РЕСПУБЛИКИ ДАГЕСТАН**

|  |  |  |
| --- | --- | --- |
| Рассмотрено  на заседании МО учителей русского и родного языков  Протокол № 1  От «\_\_\_» \_\_\_\_\_\_\_\_\_\_ 2018 г. | Согласовано  Зам. директора по УВР  \_\_\_\_\_\_\_\_\_\_\_Ахмедов А.Р.  «\_\_\_»\_\_\_\_\_\_\_\_\_\_\_2018 г. | **«**Утверждаю**»**  Директор школы  \_\_\_\_\_\_\_\_\_\_\_Рамазанов С.М.  «\_\_\_\_»\_\_\_\_\_\_\_\_\_\_\_2018 г. |

**РАБОЧАЯ ПРОГРАММА**

**по учебному курсу «Табасаран чIал»**

Авторы: Загиров З. М., Ханмагомедов Б.Г.Гаджиев Г.Н. 2004-й год.

**для 9-го класса**

**на 2018-2019 учебный год**



**Разработал: Абдуризаков Садулла А. –учитель табасаранского языка и литературы**

**Пилиг 2018 г.**

**ГЪАВРИКК ККАЪБАН КӀАЖ**

Гьарсаб миллетдин варитIан аьхю девлетарикан саб бабан чIал ву, фицики чIалну халкь арайиз хуру, миллет сатIи апIуру, наслар аьлакьалу апIуру, халкьдин рюгьлу уьмур, культура ва гь. ж. атIагуру.Табасаран миллетдин бабан чIал табасаран чIал ву, анжагъ табасаранар яшамиш шулайи гъулариъ табасаранар чиб-чпихъди табасаран чIалниинди улхуру.

Табасаран чIал, жара чIаларси, чан асасвалиинди ва социалин мяналувалиинди аьламатнан аьгьвалат ва дакьат ву**:**

– мялуматар тувбан ва гъадагъбан дакьат;

**–** аьгъювалар уьрхбан ва гъадагъбан дакьат;

– халкьдин рюгьлу культурайин пай;

– культурайихьна ва литературайихьна иштирак′валиинди илтIикIуз шлу, дурар уьрхюз гъитру дакьат ва гь. ж.

«Бабан чIал» предметди мектебдиъ образованиейин системайиъ лап важиблу йишв бисура.

Халкьдин рюгьлу девлет – чIал, культура, уьбхбаз ва артмиш апIбаз гьарган фикир тувуб лазим ву, фицики жигьил насил (халкьдин «закур») тербияламиш апIбаъ, баяр – шубариз аьгъювалар, жюрбежюр мялуматар тувбаъ, дугъриданна, бабан чIалнан роль аьхюб ва дидин мумкинвалар яркьудар ву. Гьадму мумкинвалар урхбанна-тербияламиш апIбан процессдиъ аьгъяди ва мянфяаьтлуди ишлетмиш дапIну ккуни жавабдар касарикан сар мялим ву.

«Табасаран чIал» предметдин мяналувал, дидин кьимат баяр-шубари мектебдиъ саб кьадар аьгъювалар гъадагъбиинди ккудубкIурадар.

Табасаран баяр-шубари бабан чIал неинки урхбан пландиинди чпи мектебдиъ аьгъю апIурайи предметси, хъа гьацира чпи табасаран миллетдикан вуйиб, табасаран чIал чпин халкьдин чIал вуйиб, чпин бабан чIал вуйиб, мектебдиъси, мектебдин гъирагъдин вахтнара, дуланажагъдиъра, табасаран чIал чпин улхбан дакьат вуйиб, чпи гьаддиинди улхурайиб асасди аннамиш дапIну ккунду. Табасаран чIал ата бабйирихъан мина дюбхну чпиз гъитнайи хазнаси, чпихьна тувнайи уьмаратси, чпи табасаран халкьси гъюрху, уьрхюрайи ва уьрхру дакьатси, халкьдин варитIан аьхю девлетси аннамиш апIувалихъна мялимди баяр-шубар хуру. Думу уьбхбак, яна дид′инди улхбак ва бабан чIал артмиш апIбак чпинра пак пай кивувалиъ иштирак шули, чIалнан «гъи» ва «закур» чпиланра асиллу вуйибдин ученикар гъаврикк ккаъри ляхин гъабхуб, баяр-шубар аннамиш'валихъна хуб мялимдин асас вазифйирикан саб ву. Эдеб, намус – гъир′ят жигьатнаан, аьхюр-бицIир агъяди, ватанпервервалин ва миллетарин арайиъ дуствал уьбхбан рюгьниинди тербияламиш апIувал, гъирагъ – бужагъдихъ хъайирихьна инсанвалиинди, сабурлуди янашмиш шлу саягъ, ватанпересвалин кас тербияламиш апIувал, баяр-шубарин уьмуми культура артмиш апIувал урхбанна-тербияламиш апIбан процессдиъ гьар йигъан дубхну ккуни ляхнарикан саб ву.

#### Мялимди ученикарихъди ляхин гъабхруган, дидин гьамцдар терефаризра фикир тувуб: мектебдиъси, мектебдин гъирагъдин вахтнара, баяр-шубарин кIулиз саб ляхнин гьякьнаан фикир гъафиган, чпи саб ляхин гъабхайиз, дурари чпин улихь гьаму жюрейин суалар дивбаз фикир тувру саягъниинди тербияламиш апIуб:

#### – йиз кIулиз гьаз гьамциб фикир дуфна;

#### – узу гьапIра;

#### – узу гьаз, фу бадали му ляхин дубхну ккунду;

#### – узу му ляхин фици гъабхиди, апIиди;

#### – натижайиъ фу арайиз гъибди (гъафну).

Урхбанна-тербияламиш апIбан процесс баяр-шубар интеллект жигьатнаан артмиш шлу саягъ (къанаж ва дурарин абстракт фикир, зигьим ва гь. ж.) тешкил апIуру ва кIули гъабхуру. Дурарихьан саб тмунубдихь тевуз, саб жюре аьгьвалатарик жаравал, жа – жара аьгьвалатарик сатIивал рябкъюз, лишнар сатIивалихъна, уьмумиламиш'валихъна хуз, чпин терефнаан кьимат тувуз удукьбан зиин ляхин хътудубтIри гъабхуру.

Гъийин дюн′яйиъ, гьадму гьисабнаан образованиейиъ, гъягъюрайи дигиш′валарихъди аьлакьалуди табасаран чIал мектебдиъ кивувал, цIийи ерийин дережайиз за апIувал, педагогикайин гъийин технологйирин тIалабариз тялукь саягъ, практика жигьатнаан табасаран чIал аьгъю апIувализ асас фикир тувуб лазим шулу. Баяр-шубар активламиш апIбан, дурарин аьгъювалар ккатIарццбан ва артмиш апIбан метлебниинди, мялимди чан ляхниъ жюрбежюр жара технологйирилан гъайри, информацияйинна-коммуникатив технологйир яркьуди ишлетмиш апIуб лазим ву.

Гьамдихъди сабси къайд апIуб лазим шулуки, цIийи технологйир гьаци технологйир бадали, гаф бадали урхбанна-тербияламиш апIбан ляхниъ ишлетмиш апIувал ваъ, хъа урхбанна-тербияламиш апIбан процессдиъ аьдати къайдйир, методар ва приемар, образованиейин цIийи технологйир ишлетмиш апIбаъ фагьумлу паргар уьрхюб лазим ву.

Ученикар чпин бажаранвал улупуз, кIулди аьгъювалар гъадагъуз, кIулди ляхин тешкил ва планламиш апIуз, ахтармиш 'вал гъабхуз , кIулди ляхин гъабхуз, жвуву жвуваз кьимат тувуз шлу мумкинваларихъди ва гь. ж. тямин апIуб.

Баяр-шубариз учебникдикан, жюрбежюр справочный литерату-райикан, словарарикан мянфяаьт ктабгъуз, план дюзмиш апIуз, гъурхуб пландиинди ктибтуз, таблицийир дюзмиш апIуз, учебникдиан лазим вуйи материал гъядябгъюз ясана жара аьлава материаликан мянфяаьт ктабгъуз аьгъю апIуру, улупуру.

#### Йигълан – йигъаз жюрбежюр ерийин информация артухъ шулайи гъийин дюн′яйиъ диди ученик ккагъуз гъидритбан бадали, жюрбежюр дакьатариан гьаму дюшюшназ лазим информация гъядябгъюз, думу системайиз хуз, гьял апIурайи ва гьял дапIну ккуни меселайин терефнахъанди критика жигьатнаан дидиз кьимат тувуз ва анализ гъабхуз удукьувалихъна хуб. Уч гъапIу информация урхбан процессдиъ ва уьмриъ аьгъяди ишлетмиш апIуз удукьуб ва гь. ж.

Мектебдихьна вуйи гъийин асас тIалабарикан саб гьадмура вуки, баяр-шубар функциональный савадлувалихъди (улхбан деятельностдин вари жюрйириан программйирин тIалабариз тялукь дережайин удукьувалар ади хьуб – табасаран чIалниинди ебхьурайибдин, кIурайибдин гъавриъ ахъуб, литературайин чIалнан къайдйириз тялукьди улхуз , урхуз ва бикIуз удукьуб) тямин апIуб. Мелзнан ва бикIбан улхуб, монологдин ва диалогдин улхуб орфографияйиан ва пунктуацияйиан савадлувалихъди ученикар тямин апIуб. Табасаран чIалнан теорияйикан мялуматар практика жигьатнаан улхбан деятельность арайиз хпаъ ишлетмиш апIбан бадали аьгъю апIуб.

ЧIалнаан аьгъювалар ва практика жигьатнаан чIал аьгъяди хьпан меселйир чиб-чпихъди аьлакьайиъди аьгъю апIуб.

Баяр-шубар чпихъди гъабхурайи ляхниъ гьартерефлу активвалиинди иштирак шули, иштирак хьуз гъитри, иштирак хьуз тямягь, юкIв шлу саягъ ляхин гъабхуру.

Бабан чIал аьгъю апIбаъ бажаранлувалин янашмиш′вал асасуб вуди хьуб: дид′ан ва дид′инди саб кьадар аьгъювалар тувну гъитуб ваъ, хъа гьарсар ученикдиз чан бажаранвалар адаршвуз мумкинвалар яратмиш апIуб, урхурайидариз жюрбежюр терефариан удукьувалар арайиз хуб.

**Аьлакьалу улхуб артмиш апIуб (4 с)**

Текстнан, темайин ва аьлакьалу келимайин асас мянайин, текстнаъ предложенйир аьлакьалу апIбан дакьатарикан, чIалнан стиларин ва улхбан жюрйирин гьякьнаан гъадагъу мялуматар системайихъна хуб, уьмумиламиш апIуб.

Жвуву кIулди кадабгънайи темайиан (жвуван фикир ачухъ апIуб), сочинение бикIуб ва ктибтуб.

Чак фикир ачухъ апIбан элементар кайи шикиллу апIбан изложение улупу темайиан бикIуб.

Обществойин ва политикайин темайиан (документариан, китабариан, газетар-журналариан, Интернетдиан ва гь. ж.) доклад вая реферат бикIуб.

ЧIалнан илмин, литературайин, обществойинна – политикайин ва эдебнаанна – этикайин темйириан макьалйир, тезисар дюзмиш апIуз удукьуб.

**Асас аьгъювалар ва удукьувалар**

**9 класс ккудубкIурайи ученикариз гьамцдар аьгъювалар ва удукьувалар ади ккунду:**

– **чIалнаан** аьгъю гъапIу определенйирин ччвурар, орфографияйин ва пунктуацияйин правилйир аьгъяди хьуб, чиб-чпихьан жара апIуз удукьуб (читин дюшюшариъ анализдин кюмекниинди); ученикарихьан чпин жавабар (лазим мисалар хури) тасдикь апIуз удукьуб;

– **орфоэпияйиан:** ишлетмиш апIру вари гафар литературайин чIалнан къайдйириз тялукьди пуз удукьуб;

– **лексикайиан:** эдебнан, обществойинна – политикайин тематикайин гафарин мяна ачухъ апIуз ва дурар улхбаъ дюзди ишлетмиш апIуз удукьуб; урус чIалнанна табасаран чIалнан, табасаран чIалнанна урус чIалнан, фразеологияйин, харижи чIаларин ва гь. ж. жюрейин словарарикан мянфяаьт ктабгъуз удукьуб;

– **гафар арайиз гъюб'ан:** гаф гъурулуш жигьатнаан разбор апIбан къайдйир аьгъяди хьуб: гафнан мяна, гаф арайиз гъюбан къайдйир, морфемайин гъурулуш аьгъяди хьуб; гафнан морфемайиин асасламиш духьну, дидин мяна ачухъ апIуз удукьуб; гаф арайиз гъюбан ва этимологияйин словарарикан мянфяаьт ктабгъуз удукьуб;

– **морфологияйиан:** аьгъю гъапIу чIалнан паяриз дахил шулайи гафари предложениейиъ уйнамиш апIурайи роль тяйин апIуз удукьуб; гафнакан цIийи гафар ва формйир арайиз хуз удукьуб; гафар арайиз хруган ва дурар улхбаъ ишлетмиш апIруган, гафарин морфологияйин лишнар кIули уьрхюз удукьуб; грамматикайинна орфографияйин словарарикан мянфяаьт ктабгъуб;

– **орфографияйиан:** аьгъю гъапIу орфограммйир кайи гафар дюзди дикIуз удукьуб; эдебнан, обществойинна-политикайин тематикайиан вуйи гафар дюзди дикIуз удукьуб, орфографияйин словарарикан мянфяаьт ктабгъуз удукьуб;

– **синтаксисдиан:** ктикьу предложенйир дюзмиш апIуз удукьуб; 9 классдиъ аьгъю гъапIу вари жюрейин ктикьу предложенйир дюзмиш апIуз удукьуб, саб жюре жара жюрейиз дюнмиш апIуз удукьуб; ктикьу предложенйир улхбаъ стилистика жигьатнаан дюзди ишлетмиш апIуз удукьуб; кпикьу предложениейин синтаксисдин разбор гъабхуз удукьуб;

– **пунктуацияйиан**: 9 классдиъ аьгъю гъапIу пунктограммйир агуб ва препинаниейин ишарйир дивбан гъаврикк ккауз удукьуб; кпикьу табигъсуз предложениейин арайиъ ва кпикьу табигъ предложениейин кIулин ва табигъ предложениейин арайиъ запятая дивуз удукьуб; союзар ктру ктикьу предложенйириъ препинаниейин ишарйир дивуз удукьуб; аьгъю гъапIу вари дюшюшариан препинаниейин ишарйир дюзди дивуз удукьуб;

– **аьлакьалу улхуб артмиш апIбаан:** эсериз, дидин асас игитариз, жюрбежюр жюре ктикьу предложенйир ишлетмиш апIури, жвуван терефнаан кьимат тувуз удукьуб; 2-3 дакьатариан (китабариан, эсерариан, Интернетдиан ва гь. ж.) доклад гьязур апIуб ва думу публикайин улихь урхуз удукьуб; саб тяйин кьадарнан макьалайиан вая аьхю макьалайин саб пайнаан тезисар ясана конспект дюзмиш апIуз дубгъуб; автобиография бикIуз удукьуб; улупу темайиз тялукьди изложенйир дикIуз удукьуб; жвуву гъибикIу текст мяна ва чIал жигьатнаан цIалцIам апIуз удукьуб.

**9 класс**

**Вари -34сяаьт**

**Эсерар аьгъю апIбан бадали – 21сяаьт.**

**ЧIал ккатIабццбан бадали – 8 сяаьт.**

**Тестарин ляхин- 4 сяаьт**

**Текрар апIуб – 1 сяаьт**

**1 чтв.(9 с)**

1. **Табасаран чIалнан гюрчег′вал, тясирлувал ва эстетика**

**жигьатнаан мумкинвалар (1 с)**

1. **Кпикьу предложениейин синтаксис (1с)**

Кпикьу предложениейин гьякьнаан аьгъю гъапIдар системайихъна хуб. Простой ва кпикьу предложение чиб-чпихьан жара апIуб.

Кпикьу предложениейин гъурулуш. Кпикьу предложениейъ аьлакьаламиш апIру дакьатар (союзар, интонация, глаголин формйир, послелогар, союзвалин гафар). Кпикьу предложениейин асас жюрйир.

Простой предложенйир ктикьдариз дюнмиш апIуз удукьуб. Жюрбежюр жюрейин ктикьу предложенйир дюзмиш ва дурариъ предложенйир аьлакьаламиш апIурайи дакьатар тяйин апIуз удукьуб.

1. **Союзар кайи ва ктру ктикьу предложенйир (1 с)**

Союзар кайи ва союзар ктру ктикьу предложенйирин жюрйир.

Союзар кайи ва союзар ктру ктикьу предложенйир дюзмиш апIуз удукьуб.

1. **Изложение (1 с)**
2. **Кпикьу табигъсуз предложение (1 с)**

Кпикьу табигъсуз предложениейин мяна – метлеб ва дидин асасвалар. КитIбан, гъаншарвалин ва жара апIбан союзар кайи ктикьу та­бигъсуз предложенйир.

1. **Тестарин ляхин (1 с)**
2. **Кпикьу табигъсуз предложение (1 с)**

Ктикьу табигъсуз предложениейирин стилистика жигьатнаан вазифйир. Ктикьу табигъсуз предложенйирин синтаксисдин синонимар, текст арайиз хпаъ дурарин роль.

1. **Ахтармиш апIбан диктант(1 с)**
2. **Кпикьу табигъсуз предложение (1 с)**

Кти­кьу табигъсуз предложенйириъ препинаниейин ишарйир.

Ктикьу табигъсуз предложенйир интонация жигьатнаан дюзди ушвниан адауз удукьуб. Дурариъ препинаниейин ишарйир дюзди дивуз удукьуб.

**2 чтв. (7 с)**

1. **Кпикьу табигъ предложение**

Ктикьу табигъ предложенйирин гъурулуш.

Кпикьу табигъ предложениейиь кIулин ва табигъ предложенйир. КIулин предложениейин йишв Кпикьу предложениейиъ табигъ предложениейи бисурайи йишвТабигъ предложенйир кIулин предложениейик союзарин, союзвалин гафарин, послелогарин ва глаголин жюрбежюр формйирин кюмекниинди китIуб.Кпи­кьу табигъ предложенйириъ препинаниейин ишарйир **(1 с)**

1. **Табигъ предложенйирин асас жюрйир: тяйин +Тестарин ляхин(1 с)**
2. **Сочинение (1 с)**
3. **Табигъ предложенйирин асас жюрйир: аьлава апIбан табигъ предложенйир** **(1 с)**
4. Обстоятельствойин табигъ предложениейин жюрйир: йишван, вахтнан табигъ предложенйир**(1 с)**
5. **Ахтармиш апIбан диктант(1 с)**
6. Ляхнин тегьернан, метлебнан табигъ предложенйир**(1 с)**

**3 чтв.( 10 с)**

1. Себебнан, шартIнан табигъ предложенйир
2. Гъаншарвалин ва натижайин табигъ предложенйир.

Сабшвнуб табигъ предложенйир кайи ктикьу табигъ предло­женйир (гьам уртагъ, гьамсана уртагъ дару табигъ'вал айи). Гъидикьну ктикьу предложенйир.

1. **Тестарин ляхин(1 с)**
2. **Союзар ктру ктикьу предложенйир .**Союзар ктру ктикьу предложенйирин асасвалар. Союзар ктру ктикьу предложенйириъ дидин паяр китIру дакьатар.

Союзар ктру предложенйириъ препинаниейин ишарйир **(1 с)**

1. **Изложение (1 с)**
2. Союзар ктру предложенйириъ препинаниейиъ кьюб нукьтIа **(1 с)**
3. Союзар ктру предложенйириъ препинаниейиъ тире

Союзар ктру ктикьу ва ктикьу табигъсуз предложенйирин синонимика. Союзар ктру ктикьу предложенйирин стилистика жигьатнаан вазифйир. **(1 с)**

1. **Ахтармиш апIбан диктант(1 с)**
2. **Диш ва чап улхуб (1с)**

Авторин гафар диш улхбан айитI шлу дюшю шар.

1. **чтв.(8 с)**
2. **) Диш улхуб кайи предложенйириъ препинаниейин ишарйир. Чап улхуб кайи предложенйириъ препинаниейин ишарйир. Диш ва чап улхбаъ интонация ва препинаниейин ишарйир. Цитатйир. Цитатйир ишлетмиш апIбан къайдйир. Дурариъ препинаниейин ишарйир**. **(1 с)**
3. **) Тестарин ляхин(1 с)**
4. **) Улхбан культура ва стилистика (1 с)**

**I.** Улхбан стиларикан ва стилистикайин мялуматар.

Улхуб ва культура**.**

Улхбан жюрйир (мелзнан ва бикIбан). Диалогдин ва монологдин улхуб. Инсандин уьмриъ улхбан жюрйирин важиблувал, вазифйир. Литературайин чIалнан къайдйир.

**30**) **Сочинение (1 с)**

**31) Табасаран чIалнаъ препинаниейин ишарйир дивбан къайдйир. (1 с)**

**32) Табасаран чIалнан тарихдикан. (1 с)**

**33) Ахтармиш апIбан диктант(1 с)**

**34) Текрар апIуб (1 с)**

**Календарно-тематическое планирование**

**по родному (табасаранскому) языку в 9 классе**

Класс:9

Предмет: Родной язык

Учитель: Абдуризаков Садулла Асланбекович

Количество часов в учебном году: 34 Количество часов в неделю: I

Программа (гос. авт.,кто автор) Дагучпедгиз Махачкала-2014

УМК для учащихся 9 класса: Табасаранский язык для 8-9 классов

Авторы: Загиров З. М., Ханмагомедов Б.Г.Гаджиев Г.Н. -2004-й год.

Наличие метод-х разработок для учителей:

1. Методика Табасаранского языка-1969-й год,
2. Табасаранский язык ( для педучилищ) -1987-й год( авт.-Ханмагомедов Б. Г.),
3. Лексика Табасаранского языка-1981-й год ( авт. Загиров В. М.),
4. Грамматические классы табасаранского языка-1995-й год ( авт. Курбанов К. К.),
5. Табасаранский язык-1965-й год (авт. Магометов А.А.),
6. Табасаранско-русский словарь-2001-й г.(авт. Ханмагомедов Б. Г.,Шалбузов Т. К.).,
7. В помощь учителю табасаранского языка-1979-й год.

|  |  |  |  |  |
| --- | --- | --- | --- | --- |
| №  п/п | Тема | Хулаз ляхин | Сяът.  кьад | Вахт |
|  | КучIвбан дарс. Табасаран чIалнан гюрчег′вал, тясирлувал ва эсэстетика жигьатнаан мумкинвалар | Лекция гъабхуб.Ккудушу темйир текрар апIуб. | 1 | 04.09.2018 |
|  | Кпикьу предложениейин синтаксис | § 42(I),упр.169 II абз. | 1 | 11.09.2018 |
|  | Союзар кайи ва ктру ктикьу предложенйир | § 42(II),упр.171 (4-6) | 1 | 18.09.2018 |
|  | Изложение « Гъизилин жакул» | Ккудушу темйир текрар апIуб (§§1-42) | 1 | 25.09.2018 |
|  | Кпикьу табигъсуз предложениейин уьмуми мялумат. | § 43, упр.174. Аьдати ва ктикьу предл-р кидикIуб | 1 | 2.10.2018 |
|  | Тестарин ляхин « Предл-н кIулин членар» темайиан | §§ 1-43 текрар апIуб | 1 | 9.10.2018 |
|  | Кпикьу табигъсуз предложениейиъ аьдати предлеженйир китIбан саягъар(союз., интонац) | § 44, упр.176 (1-5),106-108-пи маш | 1 | 16.10.2018 |
|  | Ахтармиш апIбан диктант | §§ 1-44 текрар апIуб | 1 | 23.10.2018 |
|  | Кпикьу табигъсуз предложениейиъ пунктуацияйин ишарйир, синт-н разбор. | § 45, упр.178 (1-4),  109-111-пи маш | 1 | 30.10.2018 |
|  | Ктикьу табигъ предлож-н гъурулуш. Табигъ предложенйир кIулин предложениейик союзарин… китIуб.Кпи­кьу табигъ предложенйириъ препинаниейин ишарйир | § 46-48, упр.183. Текстнаан 4 КТП кидикIуб. 112-114-пи маш | 1 | 13.11.2018 |
|  | Тяйин апIбан кпикьу табигъ предложение +Тестарин ляхин | § 49, упр.189 (1-4), 118-119-пи маш | 1 | 20.11.2018 |
|  | Сочинение | §§ 1-49 текрар апIуб | 1 | 27.11.2018 |
|  | Аьлава апIбан кпикьу табигъ предложение | § 50, упр.192,  121-122-пи маш | 1 | 4.12.2018 |
|  | Обстоятельствойин табигъ предложениейин жюрйир: йишван, вахтнан табигъ предложенйир | §§ 51-52, упр. 204. Текстнаан 4 йишв. ва вахт. ТП кидикIуб | 1 | 11.12.2018 |
|  | Ахтармиш апIбан диктант | §§ 1-52 текрар апIуб | 1 | 18.12.2018 |
|  | ГъалатIарин зиин ляхин гъабхуб.Ляхнин тегьернан, метлебнан табигъ предложенйир | §§ 53-54, упр.209, 131-134-пи маш | 1 | 25.12.2018 |
|  | Себебнан, шартIнан табигъ предложенйир | §§ 55-56, упр.2016,135-135-пи маш | 1 | 15.01.2019 |
|  | Гъаншарвалин ва натижайин табигъ предложенйир | §§ 57-58, упр.224,139-144-пи маш | 1 | 22.01.2019 |
|  | Сабшвнуб табигъ предложенйир кайи ктикьу табигъ предло­женйир (гьам уртагъ, гьамсана уртагъ дару табигъ'вал айи).Гъидикьну ктикьу предложенйир | §§ 59-60, упр.232,145-149-пи маш | 1 | 29.01.2019 |
|  | Тестарин ляхин «КТП» темайиан | §§ 1-60 текрар апIуб | 1 | 05.02.2019 |
|  | Союзар ктру ктикьу предложенйирин гъурулуш. Союзар ктру предложенйириъ препинаниейин ишарйир | § 61, упр.234, 150-152-пи маш | 1 | 12.02.2019 |
|  | Изложение « Нахшрар кьюрдну» | §§ 1-61 текрар апIуб | 1 | 19.02.2019 |
|  | Союзар ктру предложенйириъ препинаниейиъ кьюб нукьтIа | § 62, упр.236,  153-154-пи маш | 1 | 26.02.2019 |
|  | Союзар ктру предложенйириъ препинаниейиъ тире | § 63, упр.239,  155-пи маш | 1 | 05.03.2019 |
|  | Ахтармиш апIбан диктант | §§ 1-63 текрар апIуб | 1 | 12.03.2019 |
|  | Диш ва чап улхуб | § 64, упр.242,  157-158-пи маш | 1 | 19.03.2019 |
|  | Диш улхуб кайи предложенйириъ препинаниейин ишарйир. Чап улхуб кайи предложенйириъ препинаниейин ишарйир | § 65, упр.246,  158-162-пи маш | 1 | 09.04.2019 |
|  | Тестарин ляхин « СККП» ва « ДУ» темйириан | §§ 1-65 текрар апIуб | 1 | 16.04.2019 |
|  | Улхбан культура ва стилистика | Лекция гъабхуб §§ 1-65 текрар апIуб | 1 | 23.04.2019 |
|  | Сочинение | §§ 1-65 текрар апIуб | 1 | 30.04.2019 |
|  | Табасаран чIалнаъ препинаниейин ишарйир дивбан къайдйир | § 66, упр.249,  1165-166-пи маш | 1 |  |
|  | Табасаран чIалнан тарихдикан | §§ 67-68, упр.251 кIваълан апIуб | 1 | 07.05.2019 |
|  | Ахтармиш апIбан диктант | §§ 1-68 текрар апIуб | 1 | 14.05.2019 |
|  | Текрар апIуб | Вари ккудушдар  текрар апIуб | 1 | 21.05.2019 |

Диктантар - 4

Изложение - 2

Классдин сочиненйир – 2

Сочинениейин кьадар – 3-4 маш

Темйириан тестар - 4